सामग्री: या शहरातील स्थानिक लोक हळूहळू चालतात. त्यांच्याकडे खूप वेळ असल्याचं दिसून येतं. इतर शहरांच्या तुलनेत या शहरात ट्रॅफिक खूप कमी आहे.

 शहराच्या मध्यभागी असलेल्या पार्कमधून फेरी मारताना ज्येष्ठ नागरिक एकत्र येऊन बुद्धीबळ खेळताना दिसून येतात. झाडांच्या सावलीत लोक गप्पा मारताना पहायला मिळतात. त्यामुळे 'प्लोवदिव' शहर पहाताक्षणी वेगळं आहे याची जाणीव होते. 

 लोक बार, कॅफेच्या बाहेर रस्त्यावर बसलेले आढळून येतात. भिंतीवर विविध प्रकारची चित्र काढलेल्या इमारतींच्या खाली युवा फिरताना, एकमेकांसोबत गप्पा मारताना आणि फोनवर बोलताना आढळून आले. शहरातील मध्यभागी असलेल्या मशिदीच्या जवळ असलेल्या कॅफेमध्ये अनेक लोक तासन् तास बसून तुर्किश कॉफीचा आस्वाद घेताना पहायला मिळतात. 

या शहरातल्या मांजरीही इतर शहरांच्या तुलनेत निरुत्साही दिसतात. आळस देतात आणि पुन्हा झोपून जातात. या शहरात राहणाऱ्या स्थानिकांना विचारलं, हे शहर इतकं आरामात का आहे? तर लोक सांगतात, 'प्लोवदिव' मध्ये याला "अय्ल्याक" (Aylyak) असं म्हणतात. 

19 साव्या शतकाच्या उत्तरार्धात बल्गेरिअन भाषेत हा शब्द आढळून येत असला तरी "अय्ल्याक" (Aylyak) हा शब्द या शहराबाहेर कोणीच उच्चारत नाही. हा शब्द मुळचा तुर्कस्थानचा असलेला शब्द "aylaklık" "अय्लाकिक" या शब्दापासून घेण्यात आला आहे. याचा अर्थ…रिकामपण असा होतो. 

सोफिया लिट्रेचर आणि भाषांतर हाऊसच्या संचालक याना जिनोआ म्हणतात, खरंतर "अय्ल्याक" या शब्दाचा अर्थ प्रत्येक काम करणाऱ्या व्यक्तीच्या सोबतीला कामासाठी दुसरा व्यक्ती असा होता. "अय्ल्याक" या शब्दासोबत जाणारा शब्द म्हणजे 'बिचिम'..याचा अर्थ हल्ला करणे किंवा झाडाच्या बुंध्याचे तुकडे करणं. 

हल्ला करणे किंवा कापणे या शब्दावरून एक गोष्ट स्पष्ट होते की "अय्ल्याक" हा शब्द काहीतरी कामासंबंधी होता. तुम्हाला "अय्ल्याक" करायचा असेल, तर तुम्हाला तुमच्या कामातून काही वेळ तुमच्यासाठी काढायला हवा. तुमच्या रोजच्या धकाधकीच्या जीवनातून काळजीतून मुक्त होणं. 

2019 मध्ये 'प्लोवदिव' शहराला इटलीच्या मटेरा शहरासोबत युरोपची सांस्कृतिक राजधानीचा पुरस्कार विभागून मिळाला होता. बल्गेरिअन कलाकार, दिग्दर्शक पालमेन राडेव यांच्या फायर थिएटर माईम कंपनी "अय्ल्याक" बाबत अधिक जाणून घेण्यासाठी लोकांमध्ये जाऊन याची चर्चा केली होती. त्यांना "अय्ल्याक" म्हणजे काय? हा शब्द कसा आला..आणि लोकांच्या जीवनाचा अविभाज्य भाग कसा...\nमागील सामग्री खालीलप्रमाणे सारांशित केली जाऊ शकते:
बल्गेरियातील दुसरं सर्वात मोठं शहर म्हणजे, 'प्लोवदिव'. या शहराला स्वत:च्या प्रतिष्ठेबाबत अभिमान आहे. याच कारण, हे शहर शहर आपलं वेगळेपण जपतं. बल्गेरियाची राजधानी 'सोफिया' तून बसने प्रवास करून आल्यानंतर या शहराचं वेगळेपण पटकन जाणवून येतं. या शहराचा जगण्याचा वेग इतरांपेक्षा वेगळा आहे.